作者:鄭光祖
標題:鍾離春智勇定齊・鬥鵪鶉
內容:您如今便士不能文，您如今兵慵傲武。(雲)殆哉殆哉！春秋之間，外不修君臣之禮，內不肅齊家之治。一旦志弱，彼國侵爭，悔之晚矣！(晏嬰雲)恰才賢女所言本國之事，小官願聞。(正旦唱)那個肯入水擒蛟，伏林刺虎？一個個智淺才疏腹內虛，怎能勾志縱橫德不孤。(晏嬰雲)方今春秋戰國，各據其境，豈無文武賢能！(正旦唱)豈不知西患衡秦？豈不知南仇大楚？。